
Tid:		Torsdag 27. august 2015 kl. 18
Sted:		Klungsetstua

__________________________________________________________________

Saker:
· Presentasjon av styret
· Styresituasjonen
· Dugnadsarbeid i klubben
· Sesongen 2015/2016
· Hovedlandsrennet 2016
· Løyper/anlegg
· Kick Off 
_____________________________________________________________________________

1. Presentasjon av styret:
Cecilie R. Amundsen: sportslig ansvarlig 11-16år / aldersbestemt
Heidi Megård: ansvar husstyret/ Klungsetstua
Astrid H. Strand: sekretær
Daniel Aasen: økonomiansvarlig
Leif Kyrre Navjord: styremedlem



2. Informasjon om styresituasjonen:
Per dags dato har ikke Fauske IL SKI/langrenn en styreleder. Styret opprettholder driften av klubben, men det vil ikke bli satt igang nye prosjekter før en leder er på plass. 



3. Dugnadsarbeid i klubben:
Styret har utarbeidet nye retningslinjer for dugnadsarbeid i klubben. Dette skal gjøre dugnadsarbeidet mer forutsigbart for medlemmer, samtidig som klubben sikrer seg nok personell i avvikling av arrangement. Retningslinjene deles ut på foreldremøter ved sesongstart, i tillegg til at det legges ut på hjemmeside/Facebook. 

Retningslinjene er vedlagt referatet. 


4. Årets sesong:
Cecilie A. informerer. 
Presentasjonen er vedlagt.



5. Informasjon fra HL2016 ved leder av komiteen, Siv Værnes:
Hovedlandsrennet arrangeres på Fauske og Rognan 26.-28.2.2016. Foruten Telenorkarusellen og klubbrenn er det pr dags dato det eneste skirennet vi i Fauske IL Ski/Langrenn har ansvar for å arrangere i sesongen 2015/2016.

Hovedkomiteen HL 2016 har i ca et år jobbet godt med å få på plass folk til ulike verv, hatt møte med NSF angående organisering av selve rennet, planlagt løypetraseer, langrennscrosstrase, lagt gode planer for snøproduksjon, laget trapp i hoppbakken på Rognan og oppgradert klubbhuset og speakerbua på Rognan. Det er kommet mange brikker på plass i puslespillet, men vi mangler fortsatt ansvarlige for følgende oppgaver: markedsansvarlig fra Fauske (Jørn Jonassen har hatt den oppgaven), ansvarlig for "Logistikk" (dvs smørefasiliteter, parkering, transport/trafikkflytt inn/ut av anlegget). 
Etterskrift; ansvarlig for smørefasiliteter er nå på plass, samt delvis marked.

Logistikk: Her kan vi gjerne dele opp ansvaret med ulike personer som har ansvar for hvert sitt område: parkering og transport/trafikkflyt.

Viser for øvrig til retningslinjer for dugnad (vedlagt), slik at alle blir tildelt oppgaver ut fra dette.
Vi sender snarlig ut Questback/ forespørsel ang dette pr e-post, og oppfordrer alle til å gi tilbakemelding for ønsket arbeidsområde innen oppgitt frist. Dette blir en sosial, trivelig og hektisk ”helg”, med mulighet for nye bekjentskaper, latter, skiglede og masse moro ☺

Vi ønsker deg med på laget slik at vi fortsatt kan utvikle Klungsetmarka og skimiljøet på Fauske til glede for barn og unge, toppidrettsutøvere, mosjonister som er glad i å gå på ski eller bare glad i skiglede.... Uten deg som bidragsyter greier vi det ikke! Bli med


6. Info om løyper/anlegget:
Kristian Amundsen informerte om løyper til HL og status for anlegget. 



7. Kick Off: 
Styret ønsker å invitere til en Kick off i månedsskiftet september/oktober. Dette skal være en ettermiddag/kveld for alle medlemmer med familier, der vi griller og har det hyggelig sammen. Vi går inn i en sesong der det blir store behov for god dugnadsinnsats, nettopp da er det viktig at vi har et godt samhold i klubben og har det hyggelig sammen! Styret ønsker å legge opp til at medlemmer kan ta med seg klær og utstyr de ønsker å selge videre.  
Etterskrift; Kick-off er planlagt til 5.oktober, kl 17-19 ved Klungsetstua. Egen info kommer – sett av ettermiddagen😊

